ยังคงเกิดเหตุรุนแรงในพื้นที่ 3 จังหวัดชายแดนใต้อย่างต่อเนื่อง โดยเมื่อเวลา 08.30 น.วันที่ 20 สิงหาคม ขณะที่นายกอเร็ง มาแซ ขับรถยนต์หกล้อ ขนาดกลาง สีส้ม ของสำนักงานเครือข่ายปัตตานี ทะเบียน 81-2986 สงขลา บรรทุกคนงานลูกจ้างชลประทานในโครงการฟาร์มพระราชดำริ จำนวน 11 คนจากอ.ยะรังมุ่งหน้าไปทำงานยังพื้นที่หมู่ 3 บ้านสีปาย ต.ตาลีอยร์ อ.ยะหริ่ง จ.ปัตตานี ระหว่างทางก่อนถึงปลายทางประมาณ 500 เมตร มีคนร้าย 4 คน ขี่รถจักรยานยนต์ 2 คัน ตามประกบทางรถบรรทุกทั้งสองด้านจากนั้นคนซ้อนท้ายทั้งสองคัน ใช้อาวุธปืนสงครามอาก้า กราดยิงคนงานที่นั่งอยู่กระบะด้านหลังรถกว่า 10 นัด ทำให้นายกอเดร์ นิบง อายุ 56 ปี อยู่บ้านเลขที่ 9/1 หมู่ 4 ต.เมาะมาวีอ.ยะรัง ถูกกระสุนเข้าบริเวณท้ายทอยทะลุเบ้าตาขวาเสียชีวิตทันที นายรอยะห์ เจ๊ะแวอายุ 46 ปี อยู่บ้านเลขที่ 8/2 หมู่ 1 ต.เมาะมาวีอ.ยะรังจ.ปัตตานี ถูกยิงด้วยอาวุธปืนชนิดเดียวกันเข้าแขนซ้ายได้รับบาดเจ็บ ส่วนลูกจ้างคนอื่นๆ ปลอดภัย ที่เกิดเหตุพบปลอกกระสุนอาก้าตกเกลื่อนถนนนับสิบปลอก จึงเก็บไว้เป็นหลักฐาน เบื้องต้นตำรวจเชื่อว่าเป็นฝีมือของกลุ่มแนวร่วมที่ต้องการสร้างสถานการณ์ในพื้นที่ส่วนที่จ.ยะลา ร.ต.ท.ปิยะวุฒิ พงษ์ไพบูลย์ ร้อยเวร สภ.อ.ธารโตจ.ยะลา รับแจ้งเหตุระเบิดที่ริมถนนสาย 410 ธารโต-เบตง บ้านแหร หมู่ 1 ต.บ้านแหร อ.ธารโต จ.ยะลา จึงรุดไปตรวจสอบ พบที่เกิดเหตุอยู่บริเวณข้างเสาไฟฟ้ามีหลุมที่เกิดจากแรงระเบิดอยู่ริมถนน ใกล้กับปั๊มน้ำมันเก่าร้างประมาณ 50 เมตร ใกล้กันพบรถตู้โดยสาร ทะเบียน 10-2541 สงขลา จอดอยู่ สภาพรถได้รับความเสียหายจากสะเก็ดระเบิดเล็กน้อย
รถตู้โดยสารที่นายรอยะห์ มาแซ ขับรถยนต์หกล้อขนาดกลาง สีส้ม ของสํานักงานเครือข่ายปัตตานี มีชื่อว่าอะไร 
สงขลา